།ཐ་སྙད་གཞུང་བརྒྱའི་གླེགས་བམ་གཅིག་བསྡུས་མ། །རྒྱུད་མངས་ལ་
ཀུན་ལ་སྟེར་མཛད་མ། །འཇམ་དབྱངས་ཞལ་གྱི་བདུད་རྩི་ལེན་མཛད་མ། །གུས་པས་བསྟེན་ན་
ངག་དབང་ཉིད་བྱེད་མ། །ཕ་རོལ་ཟིལ་གྱིས་གནོན་ལ་མཁས་གྱུར་མ། །གུས་པས་བསྟོད་དོ་ངོ་
མཚར་གཏམ་སྙན་པོ། །འབུམ་ཕྲག་སྐྱེ་བོའི་གཏམ་དུ་གླེང་བར་བྱ། །བདག་ཅག་གི་སྟོན་པ་ཐུགས་
རྗེ་ཆེན་པོ་ཅན་ངོ་མཚར་བསམ་གྱིས་མི་ཁྱབ་པའི་སྤྲུལ་པ་དང་ལྡན་པ་དེ། སྔོན་སྐྱེ་བ་གཅིག་གིས་
ཐོགས་པའི་བྱང་ཆུབ་སེམས་དཔའི་ཚུལ་གྱིས་དགའ་ལྡན་གྱི་གནས་ན་བཞུགས་པའི་རྣམ་པར་ཐར་
པ་ནི། འདི་ལྟ་སྟེ། དམ་པའི་ཡོན་ཏན་ནོར་བུའི་ཏོག་དཀར་ནི། །ཚངས་དང་དབང་པོའི་དྲེགས་པའི་
རྒྱལ་མཚན་གྱི། །རལ་པའི་ཅོད་པཎ་རྩེ་ལ་མངོན་མཐོ་བས། །གྲགས་པའི་འོད་དཀར་འཇིག་རྟེན་
གསུམ་ན་གསལ། །ལྷག་བསམ་དར་ཆེན་འཕྱར་བ་ཆོས་ཀྱི་གྲུ། །བརྩོན་འགྲུས་ཆུ་བཞིའི་ཕ་རོལ་
ལེགས་བརྒལ་ནས། །ཡོན་ཏན་ནོར་བུའི་བང་མཛོད་བཀང་ཟིན་པའི། ། སྙིང་སྟོབས་བསྲན་ཐུབ་
ལྡན་པའི་དེད་དཔོན་ནོ། །མང་ཐོས་བག་ཡོད་ཚུལ་ཁྲིམས་དྲི་བསུང་ཅན། །བྱང་ཆུབ་ཐུགས་ཀྱི་
འདབ་སྟོང་བཞད་པ་ཅན། །ཆོས་བརྒྱད་འདམ་གྱིས་གོས་པ་མེད་པ་ཅན། །ཡེ་ཤེས་འོད་སྟོང་
རྒྱས་པའི་ཚ་ཟེར་ཅན། །ཁྱོད་ཐུགས་པདྨ་དཀར་པོའི་དཔལ་དུ་ཤར། །རྫུ་འཕྲུལ་རྐང་བཞིའི་
185

ལྔ་རིག་དབེ་ཚོགས་ལས། པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
གོམ་སྟབས་མགྱོགས་པ་ཅན། །བདེན་པ་རྣམ་བཞིའི་མཆེ་སྡེར་རྣོན་པོ་ཅན། །ཚངས་པའི་གནས་
བཞིའི་སོ་གྲངས་བཟང་པོ་ཅན། །བསྡུ་དངོས་བཞི་སྟོབས་རྒྱས་པའི་མགོ་བོ་ཅན། །རྟེན་འབྲེལ་
རྟོགས་པའི་ལུས་སྟོབས་གྲིམས་པ་ཅན། །བྱང་ཕྱོགས་སོ་བདུན་རལ་པའི་ཁུར་ཆེན་ཅན། །རྣམ་
ཐར་སྒོ་གསུམ་ཞལ་རབ་གདངས་པ་ཅན། །ཞི་ལྷག་གཉིས་ཀྱི་མིག་ཟུང་དག་པ་ཅན། །སྙོམས་
འཇུག་དགུ་ཡི་རི་སུལ་འཛིན་པ་ཅན། །སྐྱེ་དང་འཆི་བའི་སྙོམས་པ་མེད་པ་ཅན། །བདག་མེད་
དབྱངས་སྒྲོགས་ལྷ་ཡི་སེང་ཆེན་དེ། །མཚན་དཔེའི་འོད་དཀར་དྲ་བས་འཁྱུད་པའི་ཕྱིར། །འཛུམ་
ཟེར་རྒྱས་པའི་ཟླ་བ་ལགས་པར་གོ །གྲངས་མེད་བསྐལ་པར་བསོད་ནམས་ཆ་ཤས་བསགས།
སྐུ་གསུམ་དཀྱིལ་འཁོར་རྒྱས་པའི་ཟླ་བ་ཁྱོད། །ནམ་ཡང་ནག་པོའི་ཕྱོགས་དང་བྲལ་བའི་ཕྱིར།
མཚན་མཆོག་གསལ་བའི་ཉི་མ་མ་ལགས་སམ། །བྱང་ཆུབ་ཡན་ལག་རིན་ཆེན་བདུན་ལྡན་ཕྱིར། །
ཆོས་ཀྱི་རྒྱལ་པོར་ཐེ་ཚོམ་མ་མཆིས་སོ། །དེ་ལྟ་བུའི་སེམས་དཔའ་ཆེན་པོ་དེ་ཕལ་ཆེར་ནི་དགའ་
ལྡན་གྱི་ཁང་བཟང་ཉམས་དགའ་བ་དག་ཏུ་ཆོས་ཀྱི་དགའ་སྟོན་གྱི་རྣམ་པར་རོལ་ཞིང། སྔོན་གྱི་
སྨོན་ལམ་གྱིས་བྱུང་བའི་བྱང་ཆུབ་ཏུ་བསྐུལ་པའི་ཚིགས་སུ་བཅད་པའི་གཏམ་གྱིས་ཡིད་བདེ་བར་
མྱོང་བར་མཛད་དོ། །རེས་འགའ་ནི་ཁང་བཟང་དེ་ནས་ཕྱུང་སྟེ། ཆོས་ཀྱིས་མཐོ་བའི་ཁང་བཟང་
ཞེས་རྣམ་པར་གྲགས་པ་དེར་རང་དང་བསྐལ་བ་མཉམ་པའི་བྱང་ཆུབ་སེམས་དཔའི་ཚོགས་རྣམས་
དང་ལྷན་ཅིག་ཏུ་ཐེག་པ་མཆོག་གི་དགའ་སྟོན་གྱིས་རྣམ་པར་རྩེ་བར་བྱེད་ཅིང༌། འཛམ་བུའི་གླིང་
དུ་འཕོ་བའི་དུས་དང་ཉེར་སྤྱོད་ལ་རྟོགས་པར་བྱེད་དོ། །དུས་ཁ་ཅིག་ཏུ་ནི་ཆོས་ཀྱི་རྒྱལ་མཚན་
མཐོན་པོ་ཞེས་རྣམ་པར་གྲགས་པའི་ཁང་བཟང་ཉམས་དགའ་བ་དེར། འཁོར་གྱི་མཐའ་མ་ལ་
ཆོས་སྟོན་ཅིང་། གནས་དེ་ཉིད་ནས་འཛམ་བུའི་གླིང་དུ་འཕོ་བར་མཛད་དོ། །དེ་ལྟར་བཞུགས་
གནས་ཀྱི་བཀོད་པ་རྣམ་པ་གསུམ་ལས། དང་པོ་དགའ་ལྡན་གྱི་གཞལ་མེད་ཁང་ན་བཞུགས་པ་ནི་
འདི་ལྟ་སྟེ། ས་གཞི་མཉམ་ཞིང་བཀོད་པ་རབ་མཛེས་དེར། །ངོ་མཚར་གསེར་གྱི་སྟེགས་བུས་
བཏེག་པའི་སྟེང་། །གཞལ་མེད་ཁང་བརྩེགས་སུམ་ཁྲི་ཉིས་སྟོང་ཅན། །འཁྱམས་ཆེན་མཚོ་ལྟར་
དྭངས་ཤིང་ཉམས་དགའ་བ། །གནམ་སྔོན་གཞུ་བའི་རྒྱ་མཚོ་རབ་ཡངས་པར། །གསེར་གྱི་མེ་ཏོག་
ཚོམ་བུར་བཀོད་པའི་སྟེང་། །རྒྱལ་སྲས་གཞོན་ནུ་ཆོས་ཀྱི་དར་དིར་ཅན། །ཐེག་མཆོག་པདྨོའི་
186

བྱང་ཆུབ་སེམས་དཔའ་དགའ་ལྡན་གྱི་གནས་ན་བཞུགས་པའི་བཀོད་པ་ངོ་མཚར་ལྷའི་རྔ་དབྱངས།
བཅུད་ལ་མངོན་དགའ་བ། །ཕྲ་རབ་རྡུལ་གྱི་གྲངས་དང་མཉམ་པ་དག།གུས་པའི་ཐལ་མོར་སྦྱར་
ཏེ་འཁོད་པ་ཡོད། །གསེར་གྱི་ཀ་བ་འབུམ་ཕྲག་བརྒྱ་ཡི་སྟེང་། །ཨིནྡྲ་ནི་ལའི་གདུང་ཟླུམ་མཛེས་
པར་བསྐོར། །རིན་ཆེན་ནལ་གྱི་ཕྱམ་རྣམས་སོ་སོར་བརྐྱང་། །པདྨ་རཱ་གའི་ཡ་ཕུབས་སྙོམས་པར་
བྲིས། །རིན་ཆེན་དྲ་མིག་གསལ་བའི་ངོས་ཁུངས་ནས། །གཡེར་ཁའི་གསུང་སྙན་ཕྱོགས་ཀྱི་
མགྲོན་པོ་འབོད། །རིན་ཆེན་དབང་གི་རྒྱལ་པོའི་ཏོག་མཐོ་བ། །མ་རྒད་གདུགས་མཛེས་གསེར་
གྱི་ཡུ་བ་ཅན། །བ་དན་དཀར་པོ་ཕྱོགས་གྱེར་གཡོ་བ་དང་། །ཕ་རོལ་ཟིལ་གྱིས་གནོན་པའི་རྒྱལ་
མཚན་ནི། །པ་ཊས་བསྐོར་བའི་ནོར་བུའི་ཏོག་གིས་མཚན། །མུ་ཏིག་དྲ་མིག་གསལ་བའི་དཀར་
མདངས་ཅན། །ཕུན་ཚོགས་འཆར་ཁའི་འོད་ཀྱིས་ཉེར་མཛེས་པ། །བུ་ག་ཀུན་ནས་ནོར་བུའི་
བསིལ་ཡབ་དང་། །པུནྜ་རི་ཀའི་ཕྲེང་བས་སྦྲེལ་ཞིང་མཛེས། །གསེར་གྱི་བ་གམ་དངུལ་དཀར་
མདའ་ཡབ་ཅན། །སྲིད་པ་ངལ་བསོའི་བསྟི་གནས་མཆོག་དེའོ། །ཀ་བས་བཏེགས་པའི་སྒོ་ཁང་
ན། །ཁ་གདངས་སེང་ཆེན་འཕྱོང་ཞིང་རྒྱུག །ག་ཤ་འདོན་པའི་སྒོ་བསྲུངས་ནི། །ང་རྒྱལ་འཇིགས་
འཇིགས་འདྲ་བས་བསྲུངས། །ཨ་ཏི་མུག་ཏ་ལ་སོགས་པ། །ཧ་ཅང་མཛེས་པའི་མེ་ཏོག་དང་།
རྡོ་ལ་སོགས་དྲི་ཞིམ་ཞིང༌། །ཤ་པ་ཙན་དན་ལྗོང་པའི་ཕྲེང༌། །ལ་ལར་ཤང་ཤང་ཏེའུའི་དབྱངས། །ར་
བ་དངུལ་དཀར་མཛེས་པས་བསྐོར། །ཡ་ཐོད་དཀྲིས་པའི་ལྷ་ཕྲུག་རྣམས། །འ་ཅག་ཆོས་ཀྱིས་
དགའ་བོ་ཞེས། །ཟ་མ་ཏོག་ནས་བདུག་སྤོས་ཕུལ། །ཞ་ཝ་ཕུད་ནས་གུས་ཕྱག་འཚལ། །གླུ་
དབྱངས་བརྒྱད་ཁྲི་བཞི་སྟོང་ལས། །བསྐུལ་བའི་ཚིགས་བཅད་འདི་འབྱུང་ངོ༌། །སྔོན་ཚེ་མར་མེ་
མཛད་པ་ཡིས། །ལུང་བསྟན་གང་མཛད་དུས་དེར་བབ། །ཉོན་མོངས་ཚོགས་བཅོམ་མགོན་པོ་
ཁྱོད། །འགྲོ་དོན་ཡོངས་རྫོགས་དགོངས་མཐོ་མཛོད། །དགའ་ལྡན་གཞལ་ཡས་ཁང་དགའ་དང་། །
ལྷ་རྣམས་དད་དང་ལྡན་པ་དང་། །ཐོས་པས་མ་ངོམས་མང་ཡོད་ཀྱང་། །ས་ལ་འབབ་པར་མཛད་
ན་དགའ། །བྱང་ཆུབ་དམ་པ་ཐག་མི་རིང་། །སྐལ་ལྡན་མི་རྣམས་དེ་ན་ཡོད། །ཚངས་དང་བྱེད་
པོ་ལ་སོགས་པ། །གཟུགས་ཁམས་ལྷ་རྣམས་གནས་དེར་འོང༌། །ལྷ་མིན་ཀླུ་དང་གནོད་སྦྱིན་
དང་། །དྲི་ཟ་ཡི་དྭགས་སྲིན་པོ་སོགས། །ཁྱོད་ལ་བསྒུགས་པ་མང་དུ་སྣང་། །ལྷ་ཡི་རྟེན་ལ་བྱང་
ཆུབ་པ། །འདི་ན་འགའ་ཡང་མེད་ཅེས་གྲགས། །ཞེས་བསྐུལ་བའི་ཚིགས་སུ་བཅད་པ་དག་སྔོན་གྱི་
187

ལྔ་རིག་དཔེ་ཚོགས་ལས། པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
སྨོན་ལམ་གྱི་དབང་གིས་རྒྱུན་མི་འཆད་པར་ཐོས་པས་དམ་པ་ཏོག་དཀར་པོ།
གཞལ་མེད་ཁང་བཟང་ཆེན་པོ་དེ་ནས་བྱུང་སྟེ། ཆོས་ཀྱིས་མཐོ་བའི་ཁང་བཟངས་ཞེས་བྱ་བ། །ལྷ་
རྣམས་ལ་ཆོས་སྟོན་པའི་མདུན་ས་དེར།
དགའ་ལྡན་གྱི་
སེང་གེའི་ཁྲི་ཆོས་བཟང་པོ་ཞེས་བྱ་བ་དེར་ལྷུན་ཅིང་
བརྗིད་ཆགས་པར་འགྱུར་ཏོ། །ལྷའི་བུ་གང་དག་བྱང་ཆུབ་སེམས་དཔའ་ཏོག་དཀར་པོ་དང་སྐལ་
བ་མཉམ་པ། ཐེག་པ་མཚུངས་པར་ཞུགས་པ་དག་ཀྱང་བྱང་ཆུབ་སེམས་དཔའ་དང་རྗེས་སུ་མཐུན་
པའི་བསམ་པས། ཁང་བཟང་དེ་ཉིད་དུ་ཡིད་རབ་ཏུ་དང་བས་ཞུགས་སོ། །གང་ཡང་ཕྱོགས་བཅུ་
ནས་འདུས་པའི་བྱང་ཆུབ་སེམས་དཔའི་ལྷའི་ལུས་ཅན་དམ་པ་ཏོག་དཀར་པོ་དང་རྗེས་སུ་མཐུན་
པའི་སྨོན་ལམ་བསྐལ་པ་མང་པོར་བཏབ་པ།
གྲངས་མེད་པ་དག་ཀྱང་རང་རང་དང་རྗེས་སུ་
མཐུན་པའི་འཁོར་བྱེ་བ་ཕྲག་དྲུག་བཅུ་རྩ་བརྒྱད་རེ་དང་བཅས་ཏེ་རང་རང་གི་སེང་གེའི་ཁྲི་ལ་
འཁོད་པར་གྱུར་ཏོ། །དུས་དེའི་ཚེ་ན་ལྷའི་འཇིག་རྟེན་དང་། མིའི་ཡུལ་དུ་གྲགས་པའི་རྔ་ཆེན་འདི་
ལྟ་བུས་ཁྱབ་པར་སྣང་ངོ་། །སྔོ་སངས་བུ་མོའི་བཞིན་གྱི་མཛེས་སྡུག་ནི། །ཐུན་མཚམས་སྤྲིན་གྱི་ཁྲོ་
གཉེར་བསྡུས་པ་ན། །ཀུན་གསལ་མཛེས་སྡུག་ཉི་མའི་ལང་ཚོ་ཅན། །ནུབ་ཕྱོགས་རྒྱ་མཚོར་ཁྲུས་ཀྱི་
དོན་དུ་འཇུག །གླིང་གཞན་བུ་མོ་འཛུམ་པའི་དཀར་མདངས་ཅན། །ཉིན་བྱེད་གདོང་པ་ལྟ་བའི་
ཟུར་མིག་མས། །ཕྱོགས་ལས་རྣམ་པར་རྒྱལ་བའི་འོད་སྟོང་ཅན། །འདོད་ལྡན་ཤར་རིའི་རྩེ་ལ་
འབོད་པ་བཞིན། །བཅུ་གཉིས་ལོ་ན་དམ་པ་ཏོག་དཀར་པོ། །སུམ་བརྩེན་ཨུཏྤལ་བཞད་པའི་ཟླ་
བ་ཡང་། །དགའ་ལྡན་ནུབ་རིའི་རྩེ་མོ་རབ་སྤངས་ནས། །འཛམ་གླིང་ཤར་གྱི་རི་བོའི་བ་གམ་ལ།
མགྱོགས་པར་འཛེགས་པའི་འཕྲིན་ལས་འོད་དཀར་ནི། །བདེ་འབྱུང་རལ་པའི་རྩེ་ལ་འགོད་དོ་
ཞེས། །ཀུན་ཁྱབ་གྲགས་པའི་གསེར་གྱི་རྔ་ཆེན་དེ། །གནས་གཙང་བདག་པོ་རལ་པའི་ཁུར་འཛིན་
གྱི། །རྣ་བའི་ཨུཏྤལ་དགོད་པའི་ལྟེ་བ་ལ། །རོལ་ཞིང་ལྡིང་བའི་རྩེ་དགའ་ཨེ་མ་ཧོ། །དེ་ཚེ་གཙང་
མའི་རིགས་ཀྱི་ནི། །ལྷ་བུ་འཕགས་པའི་བློ་ལྡན་དག།ས་ཡི་སྟེང་དུ་རབ་འཕོས་ཏེ། །བྲམ་ཟེའི་
གཟུགས་སུ་བསྒྱུར་བྱས་ནས། །རིག་བྱེད་གཞུང་ལུགས་སྦྱོར་བྱེད་ཅིང་། །གཞན་དག་ཀློག་ཏུ་
འཇུག་པར་བྱེད། །དེ་ཚེ་བྲམ་ཟེ་མཁས་པ་ཡི། །རིགས་བྱེད་གཞུང་ལས་འདི་ལྟར་ཐོས། །ལྷ་ཡི་
ཡུལ་ནས་འཕོས་པ་འགའ། །གཉིས་འཐུང་ཐལ་ཀར་ཡིད་འོང་བ། །རབ་ལྡན་མཆེ་བ་དྲུག་ལྡན་
188

བྱང་ཆུབ་སེམས་དཔའ་དགའ་ལྡན་གྱི་གནས་ན་བཞུགས་པའི་བཀོད་པ་ངོ་མཚར་ལྷའི་རྔ་དབྱངས།
ཞིང༌། །གསེར་གྱི་དྲྭ་མིག་བཞི་ཡིས་ནི། །གདོང་པ་མཛེས་པར་ལེགས་གཡོགས་ཤིང་། །སྤྱི་
གཙུག་དམར་ལ་ཟླུམ་པ་ཅན། །མ་ཡི་མངལ་དུ་ཞུགས་གྱུར་ནས། །མི་དེ་སྐྱེས་བུ་ཆེན་པོའི་
མཚན། །སུམ་ཅུ་རྩ་གཉིས་ལྡན་པར་ངེས། །དེ་ནི་རྣམ་པར་གཉིས་འགྱུར་ཏེ། །གསུམ་པར་
འགྱུར་བ་ནམ་ཡང་མེད། །ཁྱིམ་ན་གནས་ན་རིན་པོ་ཆེ། །སྣ་བདུན་ལྡན་པའི་འཁོར་ལོ་བསྒྱུར། །
གལ་ཏེ་རབ་ཏུ་བྱུང་གྱུར་ན། །མངོན་པར་རྣམ་སངས་རྒྱ་བར་འགྱུར། །ཞེས་སོགས་ལུང་སྟོན་
ནུས་པ་ཡི། །བྲམ་ཟེའི་སློབ་དཔོན་འབྱུང་བར་བྱེད། །ལྷ་ཡི་གཞོན་ནུ་གཞན་དག་འགའ། །འཛམ་
བུའི་གླིང་འདིར་ལྷགས་གྱུར་ནས། །རང་སངས་རྒྱས་ལ་བསྐུལ་མ་འདེབས། །ད་སྟེ་བཅུ་གཉིས་
ལོ་ཚང་ན། །བྱང་ཆུབ་སེམས་དཔའ་ལྷུམས་སུ་འཇུགཁྱེད་ཅག་ཞིང་འདི་འོར་ཅིག་ཟེར། །དེ་ཚེ་ཝ་
ར་ན་སི་ཡི། །དྲང་སྲོང་ཛ་ཡ་ལྔ་བརྒྱ་པོ། །རི་དྭགས་བག་ཚ་མེད་ནགས་ན། །སྒྲ་དེ་ཐོས་ནས་
ཙཀྲ་བཞིན། །ཏ་ལ་བདུན་སྲིད་ཙམ་འཕགས་ཏེ། །ཐ་མར་མེ་ཡི་ཁམས་ལ་བཞུགས། །ད་དུང་
དྲང་སྲོང་ལྷུང་བར་གྲགས། །ན་རྒ་སྤངས་ཏེ་མྱ་ངན་འདས། །རིང་བསྲེལ་འབའ་ཞིག་གནས་དེར་
ལྷུང་། །གཞན་ཡང་བྱང་ཆུབ་སེམས་དཔའ་ནི། །ཆོས་ཀྱིས་མཐོ་བའི་ཁང་བཟང་ནས། །འཕོ་
བའི་དུས་དང་ཡུལ་ལ་ལྟ། །གླིང་དང་རིགས་ལ་རྟོག་པར་མཛད། །དུས་ནི་སྐྱེ་རྒ་ན་འཆི་ཡི། །ཉི་
མས་འཛམ་གླིང་གསལ་གྱུར་ཚེ། །ཡིན་གྱི་རྟག་འཛིན་མུན་པ་ཡིས། །མཚན་མོར་བྱས་པ་གང་དེ་
མིན། །གླིང་ནི་བྱང་ཆུབ་སྙིང་པོའི་ས། །རྡོ་རྗེའི་གདན་དང་བྱང་ཆུབ་ཀྱི། །ཤིང་བཟང་གང་ན་ཡོད་
གྱུར་པ། །འཛམ་བུའི་གླིང་དེ་ཁོ་ནའོ། །ཡུལ་ནི་མཐའ་འཁོབ་ཡུལ་གང་ན། །མི་རྣམས་བླུན་ཞིང་
ལུག་ལྟར་ལྐུགས། །བག་མེད་གནས་དེར་མི་ཡིན་གྱི། །ཡུལ་གྱི་དབུས་ཉིད་ཁོ་ནའོ། །རིགས་ནི་
རྒྱལ་པོའི་རིགས་ཉིད་དམ། །བྲམ་ཟེ་བཙུན་ཚེ་དེ་རིགས་སུ། །འཁྲུངས་མོད་དུས་འདིར་རྒྱལ་
པོའི་རིགས། །ཀུན་གྱིས་བཀུར་བ་ཁོ་ནའོ། །དེ་ལྟར་བྱང་ཆུབ་སེམས་དཔའི་འཁོར། །འཕགས་
པར་གྱུར་པ་བགྲང་ཡས་ཀྱང་། །རང་རང་དག་དང་རྗེས་མཐུན་པའི། །ཡུལ་དང་རིགས་ལ་རྟོག་
པར་བྱེད། །དེ་ཚེ་འཁོར་གྱི་ལྷ་ཚོགས་ཀྱིས། །འཛམ་གླིང་ཡུལ་ཆེན་བཅུ་དྲུག་གི །རྒྱལ་པོའི་
རིགས་ལ་བརྟགས་བརྟགས་ཀྱང་། །ཐམས་ཅད་སྐྱོན་དང་བཅས་མཐོང་ནས། །བྱང་ཆུབ་སེམས་
དཔའ་ཉིད་ལ་དྲིས། །དེ་ནས་དེ་ཡི་འཁོར་ཚོགས་ལ། །རིགས་ཀྱི་ཡོན་ཏན་དྲུག་ཅུ་བཞི། །ཡུམ་
189

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
གྱི་ཡོན་ཏན་སུམ་ཅུ་གཉིས། །གང་ན་ཡོད་དེར་འཇུག་འགྱུར་ཞིང་། །ཡར་གྱི་རྒྱལ་གྱི་བཅོ་ལྔའི་
ཉིན། །གསོ་སྦྱོང་བླངས་པའི་མ་ཡི་ནི། །མངལ་དུ་འཇུག་ཅེས་གསལ་བར་བསྒྲགས། །དེ་ནས་
འཁོར་གྱི་བསམ་པ་ནི། །སེར་སྐྱའི་གནས་ཀྱི་ཟས་གཙང་ལ། །རིགས་ཀྱི་ཡོན་ཏན་དེ་དག་ཡོད། །
ཡུམ་གྱི་ཡོན་ཏན་དེ་དག་ནི། །མི་ཡི་ལྷ་མོ་སྒྱུ་འཕྲུལ་དེ། །སྒྱུ་མའི་མཁན་པོས་སྤྲུལ་འདྲ་མ། །ཀ་ཙ་
ལ་ལྟར་རེག་ན་བདེ། །ཁ་ན་མ་ཐོ་མེད་བཏུད་མ། །ག་ནས་བལྟས་ཀྱང་མཛེས་སྡུག་ཅན། །ང་རྒྱལ་
སྤངས་པའི་སྐུ་ལྡ